Martha's Cottage | LekkeSlaap
Martha's Cottage is 'n selfsorgkothuis in Robinhills, Randburg. Dis naby winkelsentrums, kuierplekke, sakesentrums en ander trekpleisters in Johannesburg se noordelike voorstede.
Dié kothuis is losstaande en het 'n privaat tuin. Die kothuis het slaapplek vir 4 en beskik oor 2 kamers met kasruimte, 'n groot badkamer met 'n stort en bad, en 'n oopplan-kombuis, -eetarea en -leefarea. Die kombuis is toegerus met 'n yskas-vrieskas, vierplaatstoof, oond, skottelgoedwasser, strykyster en strykplank. Elektriese- en 'n gasverwarmer is in die winter beskikbaar. WiFi en 'n TV met Netflix en internasionale kanale word voorsien.
Geniet 'n komplimentêre glas wyn op die stoep. Daar is ook 'n tuin met stoele, 'n bankie en 'n Weber. Veilige parkeerplek is voor die voordeur beskikbaar.
Die gashere woon op die perseel en is beskikbaar om inligting oor Johannesburg te verskaf; Nathalie is 'n professionele toergids en kan help met toerinligting vir Soweto, Johannesburg, Pretoria, Constitution Hill en die Wieg van die Mensdom.